Έλενα Μπέλοβα

Η Έλενα Ντμιτριέβνα Νοβίκοβα-Μπέλοβα (ρωσικά: Елена Дмитриевна Новикова-Белова, το γένος Νοβίκοβα, γεννηθείσα την 28 Ιουλίου 1947) είναι μία συνταξιούχα Ρωσίδα αθλήτρια της ξιφασκίας με ξίφος ασκήσεως. Αγωνίστηκε στους Ολυμπιακούς Αγώνες 1968, 1972, 1976 και 1980 στους ατομικούς και τους ομαδικούς αγώνες και κέρδισε τέσσερα χρυσά μετάλλια, ένα αργυρό και ένα χάλκινο, και ήταν η πρώτη γυναίκα ξιφομάχος που κέρδισε τέσσερα χρυσά Ολυμπιακά μετάλλια. To 1976 παραλίγο να κερδίσει ένα πέμπτο χρυσό μετάλλιο, αλλά τελικά έχασε τον τελευταίο αγώνα των προκριματικών από τον ξιφομάχο της τελευταίας θέσης. Η Μπέλοβα έχει κερδίσει επίσης 8 παγκόσμιους τίτλους, στο ατομικό το 1969, και με τη Σοβιετική ομάδα το 1970-1979.

Λίγο πριν από τους Ολυμπιακούς αγώνες 1968 παντρεύτηκε τον Βυάτσεσλαβ Μπέλωφ, έναν μετέπειτα παγκόσμιο πρωταθλητή στο μοντέρνο πένταθλο, και άλλαξε το επίθετό της από Νοβίκοβα σε Μπέλοβα. Συνταξιοδοτήθηκε μετά τους Ολυμπιακούς αγώνες 1980 και το 1987, σε ηλικία 40 ετών, γέννησε τον γιο της. Ο δεύτερος σύζυγός της, ο συνθέτης Βαλερί Ιβάνωφ, της αφιέρωσε ένα βαλς .Елена Белова. Спортивная биография. rostmaster.ru

Το 1970 η Μπέλοβα αποφοίτησε από το Παιδαγωγικό Ίδρυμα του Μινσκ, με το Διδακτορικό της Σχολής. Το 1997 της απονεμήθηκε το Ολυμπιακό Τάγμα σε Αργυρό, και το 2007 το Μετάλλιο Πιερ ντε Κουμπερτέν.Белова Елена Дмитриевна . Great Soviet EncyclopediaElena Belova Awarded Pierre de Coubertin Medal. National Olympic Committee of Belarus.

Παραπομπές

Εξωτερικοί σύνδεσμοι


Κατηγορία:Ολυμπιονίκες της ξιφασκίας
Κατηγορία:Αθλητές της ξιφασκίας
Κατηγορία:Αποδέκτες του Τάγματος της Φιλίας των Λαών